Document ID: /roh_data/filtered/fineweb-2-filterrobots_roh.jsonl.gz/61185

Fachstelle Langsamverkehr
Servetsch per il traffic betg motorisà
Servizio per il traffico non motorizzato
L'uffizi federal da vias (UVIAS) construescha actualmain da nov la colliaziun traversala tranter Zizers e Vaz sut. L'element central da quest project è ina punt nova sur l'autostrada cun in vial da velo da tuttas duas varts. En il rom da questa construcziun nova duai ussa – sin giavisch da tuttas duas vischnancas da Trimmis e da Vaz sut – er vegnir midada la punt dal Rain, per ch'ina colliaziun confortabla e segira per il traffic betg motorisà possia vegnir garantida fin a Vaz sut.
Perquai ha la regenza approvà in project d'exposiziun correspundent ed ha deliberà ina contribuziun chantunala dad 853 000 francs. Il project prevesa da manar il traffic betg motorisà sur ina passarella che sa porta sezza, ch'è fixada vi da la nova punt dal Rain e ch'è colliada cun la via da velos naziunala. Da l'autra vart da la riva duai il vial per velos vegnir collià cun ina storta S e sur ina rampa cun il Polenlöserweg che passa là.